На основу члана 46. став 1. тачка 2. Закона о локалној самоуправи („Службени гласник РС“, број 129/07, 83/14 – други закон и 101/16- други закон ), члана 58. став 1. тачка 2. Статута општине Инђија-пречишћен текст („Службени лист општине Инђија“, број 9/13 ), у вези члана 9. Одлуке о буџету општине Инђија за 2017. годину („Службени лист општине Инђија“, број 26/16),

Општинско веће Општине Инђија на седници одржаној дана 13.фебруара 2017. године, донело је

**О Д Л У К У**

**О УСЛОВИМА И НАЧИНУ СУБВЕНЦИОНИСАЊА КАМАТЕ НА КРЕДИТЕ НАМЕЊЕНЕ РАЗВОЈУ ПРИВРЕДНИХ СУБЈЕКАТА У ОПШТИНИ ИНЂИЈА**

**У 2017. ГОДИНИ**

**Члан 1.**

Овом Одлуком утврђују се услови и начин субвенционисања дела каматне стопе за кредите намењене развоју привредних субјеката на територији Општине Инђија, одобрених од стране пословних банака, у складу са овом Одлуком.

**Члан 2.**

Средства за субвенционисање дела каматне стопе за кредите намењене развоју привредних субјеката на територији Општине Инђија обезбеђена су Одлуком о буџету Општине Инђија за 2017. годину („Службени лист општине Инђија“, број 26/16), на позицији: 333 Субвенције приватним предузећима: Пројекат 2 "СУБВЕНЦИОНИСАЊЕ ДЕЛА КАМАТНИХ СТОПА ЗА ПРЕДУЗЕЋА И ПРЕДУЗЕТНИКЕ“ у износу од 5.000.000,00 динара.

**Члан 3.**

Средства из члана 2. ове одлуке намењена су за субвенционисање камате на краткорочне кредите за обртна средства (рочности до 12 месеци).

Право на субвенције за камате на кредите имају привредни субјекти разврстани у складу са Законом као микро, мала и средња правна лица и предузетници са седиштем на територији Општине Инђија.

Право на субвенције за камате на кредите имају правна лица и предузетници из става 2. овог члана, за износ кредита који не може бити мањи од 300.000,00 динара, ни већи од 1.500.000,00 динара.

**Члан 4.**

Председник општине Инђија расписује јавни позив за прикупљање понуда пословних банака за краткорочно кредитирање микро, малих и средњих привредних субјеката и предузетника уз учешће Општине Инђија у субвенционисању дела камате на кредите.

**Члан 5.**

Критеријуми за избор пословне банке са којом ће Општина Инђија закључити уговор о кредитирању привредних субјеката и предузетника уз учешће Општине Инђија у субвенционисању дела камате на кредите су:

* висина каматне стопе на кредите,
* трошкови обраде кредитног захтева,
* трошкови осигурања (обезбеђења враћања) кредита,
* друге понуђене погодности за кориснике кредита.

**Члан 6.**

Право на субвенције остварује се подношењем писменог захтева за одобрење кредитне подршке банци која је са Општином Инђија закључила уговор о краткорочном кредитирању микро, малих и средњих привредних субјеката и предузетника уз учешће Општине Инђија у субвенционисању дела камате на кредите.

Захтев за одобрење може да се поднесе код банке из става 1. овог члана до 15. новембра текуће године.

Пословна банка из става 1. овог члана одобрава кредите по условима утврђеним Угвором закљученим са Општином Инђија и у складу са пословном политиком банке.

Ризик враћања кредита сноси пословна банка.

**Члан 7.**

Правна лица и предузетници који са пословном банком из члана 6. ове Одлуке закључе уговор о краткорочном кредиту за обртна средства уз учешће Општине Инђија у субвенционисању дела камате на кредите, остварују право на субвенције у висини од 70 % обрачунате редовне камате за период трајања кредита.

Услови исплате субвенције за одобрене краткорочне кредите уређују се уговором о условима субвенционисања дела каматне стопе који закључују Општина Инђија и пословне банке које по јавном позиву доставе најповољније понуде за кредитирање.

**Члан 8.**

Све стручне и администартивне послове у вези примени ове Одлуке обављаће Општинска управа, општине Инђија и Агенција за економски развој општине Инђија.

**Члан 9.**

Ову одлука ступа на снагу осмог дана од дана објављивања у „Службеном листу општине Инђија“

**ОПШТИНСКО ВЕЋЕ ОПШТИНЕ ИНЂИЈА**

**Број:401-25/2017-III Председник,**

**Датум:13.фебруар 2017.године**

**Инђија Владимир Гак**

**О б р а з л о ж е њ е**

Правни основ за доношење Одлуке о условима и начину субвенционисања камате на кредите намењене развоју привредних субјеката у општини Инђија у 2017. години садржан је у члану 46. став 1. тачка 2. Закона о локалној самоуправи („Службени гласник РС“, бр.129/07, 83/14 – други закон и 101/16- други закон ), и члану 58. став 1. тачка 2. Статута општине Инђија-пречишћен текст („Службени лист општине Инђија“ бр. 9/13), којим прописима је регулисано да Општинско веће непосредно извршава и стара се о извршавању одлука и других аката Скупштине општине.

Чланом 9. Одлуке о буџету општине Инђија („Службени лист општине Инђија“, број 26/16) на позицији: 333 Субвенције приватним предузећима: Пројекат 2 "СУБВЕНЦИОНИСАЊЕ ДЕЛА КАМАТНИХ СТОПА ЗА ПРЕДУЗЕЋА И ПРЕДУЗЕТНИКЕ“ обезбеђења су средства за субвенционисање дела камтане стопе за кредите намењене развоју привредних субјеката на територији општине Инђија за 2017. године у износу од 5.000.000,00 динара.

У циљу реализације пројекта подршке развоју микро, малих и средњих предузећа и предузетника учешћем општине Инђија у субвенционисању дела камате на кредите које одобравају пословне банке, Агенција за економски развој општине Инђија упутила је Иницијативу за доношење Одлуке о условим и начину субвенционисања камате на кредите намењене развоју привредних субјеката у општини Инђија у 2017. године.

Наведеном Одлуком утврђују се услови и начин субвенционисања дела каматне стопе за кредите намењене развоју привредних субјеката на територији Општине Инђија.

Чланом 3. Одлуке дефинисано је да се средства обезбеђења у буџету, у складу са овом Одлуком, могу користити за субвенционисање камате на краткорочне кредите за обртна средства (рочности до 12 месеци), с тим да кредит не може бити мањи од 300.000,00 динара нити већи од 1.500.000,00 динара. Право имају привредни субјекти разврстани у складу са Законом као микро, мала и средња правна лица и предузетници са седиштем на територији Општине Инђија.

Чланом 4. Одлуке дефинисано је да Председник општине Инђија расписује јавни позив за прикупљање понуда пословних банака за краткорочно кредитирање микро, малих и средњих привредних субјеката и предузетника уз учешће Општине Инђија у субвенционисању дела камате на кредите.

Чланом 5. су дефинисани критеријуми за избор пословне банке са којом ће Општина Инђија закључити уговор о кредитирању привредних субјеката и предузетника уз учешће Општине Инђија.

Чланом 6. дефинисан је поступак и рок подношења захтева за одобрење кредитне подршке банци која је са Општином Инђија закључила уговор о краткорочном кредитирању микро, малих и средњих привредних субјеката и предузетника уз учешће Општине Инђија у субвенционисању дела камате на кредите.

Чланом 7. предвиђено да је учешће општине Инђија у субвенционисању камате у висини од 70% обрачунате редовне камате, као и да се услови исплате субвенције за одобрене краткорочне кредите уређује уговором који закључују Општина Инђија и пословна банка.

Чланом 8. предвиђено да све административне и стручне послове у примени Одлуке обавља Општинска у права и Агенција за економски развој општине Инђија.

Имајући у виду напред наведено, предлаже се Општинском већу општине Инђије да Одлуку о условима и начину субвенционисања камате на кредите намењене развоју привредних субјеката у општини Инђија у 2017. години усвоји у тексту како је дат у материјалу.

Општинска управа општине Инђија